La parolantoj de Esperanto havas propran grup-kulturon kun siaj simboloj (la verda stelo, la flago, la himno), kaj eĉ komunaj festoj. Unu el la eroj de tiu kulturo estas la naskiĝtago de L.L. Zamenhof (1859-1917), la kreinto de Esperanto. Lia naskiĝtago, la 15-a de decembro, estas la plej vaste festata dato en Esperantujo.
#000007
La tradicio komenciĝis jam en la 1920-aj jaroj, kiam laŭ propono de diversaj aktivuloj (interalie Julio Baghy kaj Nikolao Nekrasov), la 15-a de decembro estis elektita kiel Esperanta festotago.
#000008
En tiu tago, aŭ en alia konvena tago de la sama semajno, esperantistoj tra la mondo okazigas specialajn renkontiĝojn por festi la okazon. La idearo de Esperanto kaj la proksimeco de la Zamenhof-tago al Kristnasko en multaj landoj instigas la kunvenintojn interŝanĝi donacojn (prefere librojn verkitajn en Esperanto) kaj bondezirojn. Foje okazas dum tiaj kunvenoj ankaŭ prelegoj pri Zamenhof.
#000009
Dum la longa historio de la movado ĝi ricevis ankaŭ aliajn nomojn kaj emfazojn: Tago de la Esperanto-libro kaj Tago de la Esperanto-kulturo. Tial Esperanto-organizaĵoj, kiuj okazigas renkontiĝojn dum tiu tago, ofte aldonas al la programo libro-recenzojn aŭ deklamadon de poemoj, aŭ anoncas publikigon de nova libro. Unuopuloj povas decidi aĉeti aŭ eklegi novan libron aŭ laŭ simila maniero festi la Esperanto-literaturon en tiu tago.
#000010
Almenaŭ en Eŭropo la festo havas karakteron de intima interesperantista festo en loka klubo. Provoj ŝanĝi ĝian karakteron al evento direktita eksteren, kun la celo trafi la intereson de la neesperantista publiko, kutime ne estas tre sukcesaj. Tamen en kelkaj okazoj, ekzemple la 150-a datreveno de la naskiĝo de Zamenhof en 2009, estis aranĝitaj pluraj publikaj eventoj. Tiutage la urbestraro de Bjalistoko inaŭguris novan Zamenhof-centron, kaj en Novjorko okazis simpozio honore al Zamenhof kun prelegoj de Arika Okrent, Humphrey Tonkin kaj aliaj universitatanoj. La serĉilo Google ornamis tiutage sian emblemon per la Esperanto-flago honore al la okazo, kio instigis proksimume 2 milionojn da personoj alklaki ĝin kaj legi artikolojn en Vikipedio pri Zamenhof aŭ pri Esperanto.
#000011
Ĉi-jare UEA instigas la esperantistojn festi Zamenhof-tagon kaj kolektas ĉiujn informojn pri la okazontaj festoj en Eventa Servo, la reta informejo pri Esperantaj aranĝoj.
#000012
Renato Corsetti estas italo, profesie psiĥo-lingvisto, nuntempe loĝanta en Britujo. Li estas eksa prezidanto de TEJO kaj poste de UEA, kiu interesiĝas pri ĉiuj aspektoj de la Esperanto-movado.
#000013
al-doni: doni aŭ diri ion plian, krom tio, kion oni jam donis aŭ diris.
deklami: voĉlegi poemon aŭ alian verkon en artisma maniero.
#000014
Afiŝita 23an de novembro, 2021
#000016
Dankon - tio estas tre utila informo! Espereble ankaŭ aliaj grupoj aperigos tie siajn eventojn.
#000018
antaŭnelonge mi legis ie en la reto inviton sendi okaze de Zamenhof-Tago gratulan videon kun prezento de iu literaturaĵo. Tio estis en iu retejo, kiu intencis kolekti tiajn gratulojn; sed, bedaŭrinde, mi ne tuj notis kaj do perdis ties adreson. Mi registris duminutan gratulon kun du poemetojn; sed kien ĝin sendi? Eble, vi povas helpi?
#000019
Afiŝita 3an de decembro, 2021
#000020
Esperanto-Asocio de San-Paŭlo (Brazilo), kun sidejo en la ŝtata ĉefurbo, de pluraj jaroj aliĝas al tiu movado kaj alvokas siajn membrojn al Zamenhofa Festo. Ĉi-jare, ĝi estos ankoraŭ virtuala kaj estas fiksita por la sekvonta 11-a de decembro. En la programo: malfermo, festparolado, lanĉoj de libroj en Esperanto, interveno de la Esperanto-Junularo de San-Paŭlo, babilado kaj muzikprezento. Pliaj informoj per .br. Esperanto-Asocio de San-Paŭlo, fondita en la jaro 1937, sen profitceloj, agadas por diskonigado de Esperanto en ĉi tiu ŝtato. Ĝi publikigas la revuon La Lampiro, organizas kursojn, kulturkunsidojn, legoklubon, virtualan kafejon, ŝtatajn kongresojn, eldonadon de libroj kaj funkciadon de biblioteko, kaj estas ankaŭ filio de Brazila Esperanto-Ligo.
#000021
La klubo en Moskvo donas jenajn informojn pri sia planata Zamenhof-festo:
#000022
La 13-an de decembro nia kluba kunveno estos dediĉita al L. Zamenhof kaj Tago de la Esperanta libro.
En la programo: prelego pri L. Zamenhof, kvizo, aŭkcio, libroservo, abunda festa tablo.
"Enirbileto" kostas 300 rbl. La mono estas bezonata por organizi regalon. Pago ĉe la eniro.
Bonvolu kunhavi monon por la aŭkcio kaj eventuala libro-aĉetado.
#000023
Aliflanke la tradicia Zamenhof festo en Vieno okazos virtuale ĉi-jare.
#000025
· Reinhard Fössmeier pri Esperanto-Klubo Munkeno
#000028
· Bernhard Tuider pri Kalocsay
#000029
· internaciaj virtualaj kontaktoj al Esperantistoj en la mondo:
#000030
· Petro Balaz pri E@I
#000033
Itaosy Esperanto-Klubo (IEK) sukcesis okazigi la festan renkontiĝon de la 10a am en GastroPizza en Andohatapenaka hodiaŭ sabate la 4an de decembro 2021. Ĝin ĉeestis 9 geesperantistoj. Amikino Lala rekte telefonis al ni por saluti kaj kuraĝigi nin. Tre amikeca kaj mojosa estis la etoso. Ni kantis la Esperanto-himnon, konkure ludis en Esperanto kaj manĝis bongustajn pizojn kaj sandviĉojn. Post tio, la gejunuloj aparte diskutis pri asocia vivo, ili decidis revivigi MEJA aŭ Malagasa Esperanto-Junulara Asocio (Informo pri tio aperigos ĉi tie la nova estraro). Ni ĉiuj rendevuos por la novjara renkontiĝo en 2022.
#000038
Marde la 14an de decembro, Itala Esperanto-Federacio dediĉos sian monatan ZOOM-kunvenon al la Majstro.
Elstaraj gastoj de la vespero, kiu ne havos oficialan, sed amikan karakteron, estos Margaret Zaleski-Zamenhof, pranepino de la Majstro, Carlo Minnaja, itala historiisto, kaj Roman Dobrzynski, konata pola reĝisoro kaj verkisto.
La kunveno okazos je la 21.00 itala horo
Itala Esperanto-Federacio daŭrigas sian serion da monata ZOOM-kunvenoj.
La 14-an de decembro je la 21.00 itala horo ni omaĝos al Ludoviko Zamenhof aŭskultante Margaret Zaleski-Zamenhof, pranepino de la Majstro, kaj Carlo Minnaja, plej konata itala historiisto.
Kiel kutime ne temos pri oficialaj prelegoj sed pri agrabla amika vespero dum kiu ĉiu rajtas interveni.
#000039
La ZamenhofTago-Festo en Togolando okazos la 18-an de decembro en la urbo Zowla, ekde la 5a horo ĝis la 16a horo.
#000040
La partoprenokotizo estas almenau 1 000 F. Unu esperantisto jam donis 50 100 F, alia 10 000 F, pliaj du donis po 1000 F. Tuj aldoniĝu, ke kiu donis 50 100 F, tiu precizigis, ke tiu mono koncernas la tutan verdegan decembro 2021.
#000041
Kiu ŝatus partopreni, tiuj enskribiĝu pagante la sumon indikitan. Jenaj personoj pretas ricevi la enskribiĝon :
#000042
Pliajn informojn oni petu de la estraro de UTE (Unuiĝo Togolanda por Esperanto): .
#000043
Afiŝita 15an de decembro, 2021
#000045
La londona kaj antverpena kluboj invitas vin ĉeesti la prezenton de Georgo Handzlik, kiu okazos vendrede vespere la 17-an de decembro je la 7-a ptm. laŭ la horo en Londono = UTC.
Georgo Handzlik prezentos sian version de la vivo de la iniciatinto de Esperanto.
Laŭ monodramo Ludoviko - Lazaro, kiun li verkis por la bjalistoka kongreso kaj poste prezentis ĝin kvardekfoje sur kvar kontinentoj. Ludoviko rigardata de sia privata ĉambro, kun homaj problemoj, hezitoj, tute alia ol vi aŭdis dum kongresaj festparoloj.
Por plene partopreni la renkontiĝon preparu glaseton da „litova kun beroj”, ŝatata trinkaĵo de la Majstro
#000046
Ni okazigos grandan feston por la Zamenhofa-tago en la 19-a de decembro 2021 en en la granda halo de Shenyang Teo-Urbo, la plej granda teo-foiro en la nordorienta Ĉinio. La festo estas financita de kvar entreprenoj. Estos ĉi-jara duafojo por niaj klubanoj vid-al-vide kontakti la publikon kaj surloke respondi demandojn pri nia lingvo.
#000048
Estas permesate nur 75 emoĝioj.
#000052